དཔལ་མགོན་ཆོས་ཀྱི་རྒྱལ་པོ་ཕྱི་ནང་གསང་གསུམ་གྱི་རྗེས་གནང་གི་ཐོ་ཡིག་དངོས་གྲུབ་ཀྱི་ཐ་མ་ཏོག་དབྱེ་བའི་རིན་ཆེན་ལྡེ་མིག་ཅེས་བྱ་བ་བཞུགས་སོ།།

༅བླ་མ་དང་དཔལ་རྡོ་རྗེ་འཇིགས་བྱེད་བཀའ་སྡོད་བསྲུང་མའི་ཚོགས་དང་བཅས་པ་ལ་ཕྱག་འཚལ་ལོ།།བརྩེ་བ་ཆེན་པོས་དངོས་གྲུབ་མ་ལུས་པ་སྩལ་དུ་
གསོལ།འདིར་ཡི་དམ་རྡོ་རྗེ་འཇིགས་བྱེད་དང་ཆོས་སྐྱོང་འདིའི་བསྙེན་པ་ཚད་དུ་འཁྱོལ་བའི་གང་ཟག་གིས་དཔལ་མགོན་ཆོས་ཀྱི་རྒྱལ་པོ་ནང་སྒྲུབ་ཀྱི་རྗེས་གནང་ཇི་ལྟར་བྱ་བའི་ཚུལ་ལ།སྦྱོར་དངོས་རྗེས་གསུམ་ལས།དང་བ
ནི།ཡིད་དང་མཐུན་པའི་གནས་སུ་ཆོས་སྐྱོང་འདིའི་བྲིས་འབུར་གྱི་སྐུ་བཀྲས་པའི་མདུན་དུ་སྟེགས་བུ་རྟེན་ཁེབས་ཀྱིས་གཡོགས་པའི་ཁར་བཅའ་གཞི་དཀྱིལ་འཁོར་དཀར་པོ་ཟླུམ་པོ་མེ་རི་དང་བཅས་པའི་དབུས་སུ་ཆོས་འབྱུང་མཐིང་གཙེམ
རང་ལ་བསྟན་པ་བྲི།དེའི་དབུས་སུ་ཀྲི་གུག་གི་ལྟེ་བ་ལ་ཧཱུཾ་ནག་པོས་མཚན་པ་བྲིས་པ་ལ།ཨོཾ་ཉ་ལ་ནུ་བ་ཧཱུཾ་ཕཊ།ཅེས་པས་སྐོར་བ་དང་དཀྱིལ་འཁོར་གྱི་བླགས་རྣམས་ལ་ཡི་དམ་གྱི་སྔགས་བྲིས་ཀྱང་རུང་།དེའི་སྟེང་དུ་མཉྫིའི

༄༅༅།།ཁར་དམར་གཏོར་ཟུར་གསུམ་པག་ཁྲག་དང་དང་ནག་གིས་བརྒྱན་པ་བཞག།དཀྱིལ་འཁོར་གྱི་མདུན་དུ་མཚད་ཡོན་སྔོན་དུ་འགྲོ་བའི་ཉིར་སྤྱོད་དང་།འབྲུ་སྨན་རིན་པོ་ཆེ་སོགས་སྦྱར་བའི་འབུལ་གཏོར
དང་།སྟེགས་དམའ་བ་ཞིག་ལ་བགེགས་གཏོར་ཀྱང་བཤམ།སློབ་དཔོན་གྱི་མདུན་དུ་ལས་བུམ།ཌ་དྲིལ།ནས་ཟེ།གུལ་ཡུངས།ཕྱག་མཚན་གྲི་ཐོད་དངོས་ས་མ་རི་མོར་བྲིས་པ་སོགས་ཡོ་བྱད་ཐམས་ཅད་ཚོགས
བརབྱའོ།།གཉིས་པ་ལ་སློབ་དཔོན་རང་ཉིད་སྙན་བདེ་བ་ལ་འཁོད་ནས་སྐྱབས་སེམས་ཚད་མེད་བཞི་བསྒོམ་པ་སྔོན་དུ་འགྲོ་བས་ཆོ་ག་རྒྱས་པའམ་མི་སྤྲོན།ཨོཾ་སྭ་བྷ་ཝ་ཤུན་སརྦ་དྷརྨ་སྭ་བྷ་ཝ་ཤུ་དྷོ྅ཧཾ།སྟོང་པ
ཉིད་དུ་གྱུར།སྟོང་པའི་ངང་ལས་པཾ་ལས་སྣ་ཚོགས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུཾ་ལས་རྡོ་རྗེ་ཧཱུཾ་གིས་མཚན་པ་ཡོངས་སུ་གྱུར་པ་ལས་རང་ཉིད་དཔལ་རྡོ་རྗེ་འཇིགས

བྱེད་ཆེན་པོ་དཀྱིལ་ན་བཞུགས་པ།དམ་ཚིག་སེམས་དཔའི་འཕྲོ་བ།ཐུགས་ཀའི་ཧཱུཾ་ལས་འོད་ཟེར་འཕྲོས།བསྒོམ་པ་དང་འདྲ་བའི་ཡེ་ཤེས་པ་དབང་ལྷ་དང་བཅས་པ་སྤྱན་དྲངས།ཛཿཧཱུཾ་བཾ་ཧོཿདམ
ཚིག་པ་དང་གཉིས་སུ་མེད་པར་གྱུར།དབང་གི་ལྷས་དབང་བསྐུར་མི་བསྐྱོད་པས་དབུ་བརྒྱན་པར་གྱུར།ཨོཾ་ཨཱཿཧཱུཾ་གསུམ་གྱིས་ནང་མཆོད་དང་མཆོད་རྫས་རྣམས་ཟག་པ་མེད་པའི་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་
པོཔོར་གྱུར་པར་བས་མཱ་ལ།ཨོཾ་ཡ་མནྟ་ཀ་ཨརྒྷཾ་ནས་ཤཔྟའི་བར་གྱིས་མཆོད།ཨོཾ་ཡ་མནྟ་ཀ་ཨོཾ་ཨཱཿཧཱུཾ་གིས་ནང་མཆོདན་འབུལ།གཟུགས་མཆོག་མས་བསྟོད།བཟླས་པ་བྱ་བ་ནི།རང་གི་ཐུགས་ཀར་ཉི་མའི་དཀྱིལ་འཁོར་གྱི་
སྟེང་དུ་ཧཱུཾ་ཡིག་གི་མཐར།ཉེ་སྙིང་།སྙིང་པོ་རྩ་སྔགས་རྣམས་ཀྱིས་བསྐོར་བ་ལས་འོད་ཟེར་འཕྲོས།སེམས་ཅན་ཐམས་ཅད་ཀྱི་ཕྱི་དང་ནང་གི་བར་དུ་གཅོད་པ་ཐམས་ཅད་སྦྱངས།རྒྱལ་བ་སྲས་དང་བཅས་པ་
ལ་ལ་མཉེས་པའི་མཆོད་པ་འབུལ།སྐུ་གསུང་ཐུགས་ཀྱི་ཡོན་ཏན་ཐམས་ཅད་བཀུག་ནས་ཧཱུཾ་ཡིག་སྔགས་ཕྲེང་དང་བཅས་པ་ལ་ཐིམ།དེ་ལས་བདུད་རྩིའི་རྒྱུན་བབས།ཕྱི་ནང་གི་བར་དུ་གཅོད་པ་ཐམས་ཅད་སྦྱངས།
དཔལ་རྡོ་རྗེ་འཇིགས་བྱེད་ཆེན་པོའི་སྐུ་གསུང་ཐུགས་དང་རང་གི་ལུས་ངག་ཡིད་གསུམ་དབྱེར་མེད་དུ་བྱིན་གྱིས་བརླབས་པར་གྱུར་པར་བསམས་ནས།སྔགས་གསུམ་གྱི་བཟླས་པ་ཅི་འགྲུབ་བྱ།དགེ་བ་འདི་ཡིས་མྱུར་དུ་བདག

འཇམ་དཔལ་དཔའ་བོ་ས་ལ་འགོད་པར་ཤོག།རྣམ་དག་བསམ་པས་ཞེས་སོགས་བསྔོ་སྨོན་ཅི་རིགས་བྱ།དེ་ནས་བསདྲ་ཆུ་སྒྲུབ་པ་ནི།རང་གི་ཐུགས་ཀའི་ཧཱུཾ་ལས་འོད་ཟེར་འཕྲོས།ཕྱོགས་བཅུ
རྒྱལ་བ་སྲས་དང་བཅས་པ་ཐམས་ཅད་ཀྱི་སྐུ་གསུང་ཐུགས་ཀྱི་བྱིན་རླབས་དང་ནུས་མཐུ་ཐམས་ཅད་འོད་ཟེར་གྱི་རྣམ་པར་སྤྱན་དྲངས་ཏེ་བསངས་ཆུ་ལ་ཐིམ་པར་བསམྲ་ལ།ལས་སྔགས་བརྒྱ་རྩ་བཟླའོ།།མདུན་བསྐྱེད་ཀྱི་མཆོད་པ་སྔར་
བཞིན་བྱིན་གྱིས་བརླབས་ལ།དཀྱིལ་འཁོར་གཏོར་མ་དང་བཅས་པ་བསངས་སྦྱངས།སྟོང་པའི་ངང་ལས་ཆོས་འབྱུང་གྲུ་གསུམ་མཐིང་ནག་ཡངས་ཤིང་རྒྱ་ཆེ་བའི་ནང་ཤ་ཁྲག་གི་རྒྱ་མཚོ་ཆེན་པོས་གང་བའི་དབུས་སུ་སྣ་ཚོགས་པདྨ་དང་ཉི་མ་
གནོད་བྱེད་ནག་པོ་གན་རྐྱལ་དུ་བསྒྱེལ་བའི་སྟེང་དུ་ཧཱུཾ་ལས་གྲི་གྲག་ཧཱུཾ་གིས་མཚན་པ།དེ་ལས་འོད་འཕྲོས་དགྲ་བགེགས་གདུག་པ་ཅན་ཐམས་ཅད་ཚར་བཅད།ཚུར་འདུས་གྲི་གུག་ལ་ཐིམ།དེ་ཡོངས་སུ་གྱུར་པ་ལས་དཔལ་མགོན་
གཤིན་རྗེ་ཆོས་ཀྱི་རྒྱལ་པོ་སྐུ་མདོག་མཐིང་ནག་ཞལ་གཅིག་ཕྱག་གཉིས་པ།ཁྲོ་བོའི་ཞལ་ཅན་སྲིན་པོ་ཁྲོས་པ་ལྟ་བུ་བསྐལ་པ་འཇིག་པའི་དུས་ཀྱི་མེའི་ཕུང་པོ་དང་མཚུངས་པའི་སྤྱན་གསུམ་སྡང་མིག་ཏུ་ལྟ་བ།ཞལ་རབ་ཏུ་གདངས
ཤིང་འབར་བའི་མཆེ་བ་རྣོན་པོ་བཞི་གཙིགས་ནས་ལྗགས་རྣམ་པར་བསྐྱོད་པ།སྨིན་མ་དང་སྨར་རབ་ཏུ་འབར་ཞིང་།སྐྲ་ཁམ་པ་གྱེན་དུ་འཛིངས་ལ་འཕྱང་བ།ཕྱག་གཡས་གྲི་གུག་འཕྱར་ཞིང་།གཡོན་པས་ཁྲག་གིས་གང་བཱི

ད་པ་ཐུགས་ཀར་འཛིན་པ།མི་རུས་ཀྱི་རྒྱན་གྱིས་སྤྲས་ཤིང་།སྟག་གི་པགས་པ་རློན་པའི་ཤམ་ཐབས་ཅན།སྦོམ་ཞིང་ཐུང་ལ་གསུས་པ་འཕྱང་བའོ།།དེའི་ཕྱོགས་བཞིར་ཤར་དུ་གཤིན་རྗེ་དཀརཪྵ་བྷོ་ཌ་མ་རུ་ད་
གཡོན་མདའ་དང་མེ་ལོང་གིས་བརྒྱན་པ་འཛིན་པ།ལྷོར་གཤིན་རྗེ་སེར་པོ་གཡས་རལ་གྲི་དང་།གཡོན་རྒྱལ་མཚན་འཛིན་པ།ནུབ་ཏུ་གཤིན་རྗེ་དམར་པོ་གཡས་ཡིད་བཞིན་གྱི་ནོར་བུ་དང་།གཡོན་ཐོད་པ་བདུད་རྩིས་
གང་བ་འཛིན་པ།བྱང་དུ་གཤིན་རྗེ་སྔོན་པོ་གཡས་དབྱུག་པ་དང་།གཡོན་ཞགས་པ་འཛིན་པ།བཞི་ཀའང་མ་ཧེ་རབ་ཏུ་ཁྲོས་པའི་གདོད་པ་ཅན།སྤྱན་གསུམ་གསུམ་དང་ལྡན་པ།མཆེ་བ་རྣོན་པོ་བཞི་པ་ཞི་གཙིགས་པ།
དབུ་སྐྲ་སེར་པོ་གྱེན་དུ་བརྫེས་ཤིང་།མི་མགོ་སྐམ་པོ་ལྔས་དབུ་རྒྱན་དང་།མགོ་བོ་རློན་པ་ལྔ་བཅུའི་དོ་ཞལ་ཅན།རུས་པའི་རྒྱན་གྱིས་བརྒྱན་པ།ཞབས་གཡས་བསྐུམས་ཤིང་གཡོན་བརྐྱངས་པས་མ་ཧེ་རབ་ཏུ་
ཁྲོས་པའི་གདན་ལ་བཞུགས་ཤིང་།ལིངྒ་དམར་པོ་གྱེན་དུ་ལངས་པའོ།།འཁོར་དུ་གཤིན་རྗེ་ཕོ་བརྒྱད་མོ་བརྒྱད་དྲེགས་པ་སྡེ་བརྒྱད་དཔག་ཏུ་མེད་པས་བསྐོར་བ།གཙོ་འཁོར་ཐམས་ཅད་ཀྱི་དཔྲལ་བར་ཨོཾ་དཀར་པོ།མགྲིན
པར་ཨཱཿདམར་པོ།ཐུགས་ཀར་ཧཱུཾ་སྔོན་པོ།ཐུགས་ཀའི་ཧཱུཾ་ལས་འོད་ཟེར་འཕྲོས།ལྷོ་ཕྱོགས་རིམ་པ་བདུན་གྱི་ས་འོག་ནས་དམ་ཅན་ཆོས་ཀྱི་རྒྱལ་པོ་འཁོར་དང་བཅས་པ་སྤྱན་དྲངས།ཨོཾ་ཧྲཱི་ཥཱི་ཝི་ཀྲྀ་ཏ་ན་ན་ཧཱུཾ་ཕཊ།

ཨོཾ་ཀཱ་ལ་རཱུ་པ་ཡ་མ་རཱ་ཛ་ས་པཱ་རི་ཝཱ་ར་ཨེ་ཧྱེ་ཧི།བཛྲ་ས་མ་ཡ་ཛཿཛཿཛཿཧཱུཾ་བཾ་ཧོཿདམ་ཚིག་པ་དང་གཉིས་སུ་མེད་པར་གྱུར།སླར་ཡང་ཐུགས་ཀའི་ཧཱུཾ་ལས་འོད་འཕྲོས།དབང་གི་ལྷ་གཤིན
རྗེ་གཤེད་ཀྱི་ལྷ་ཚོགས་ཐམས་ཅད་སྤྱན་དྲངས།ཨོཾ་ཡ་མནྟ་ཀ་ཨརྒྷཾ་ནས་ཤཔྟའི་བར་གྱིས་མཆོད།བཅོམ་ལྡན་ཐུགས་རྗེས་གདུག་པ་འདུལ།།བརྩེ་ཆེན་སྣ་ཚོགས་སྐུ་སྤྲུལ་པ།།བཅོམ་ལྡན་བདག་ཉིད་ཆེན་པོ་སྟེ།།ཁྱོད
ཀྱིས་འདི་ལ་དབང་བསྐུར་གསོལ།།ཞེས་གསོལ་བ་བཏབ་པས།དབང་གི་ལྷ་རྣམས་ཀྱིས་བདུད་རྩིའི་ཆུས་གང་བའི་བུམ་པ་ཐོགས་ནས།བཅོམ་ལྡན་དེ་བཞིན་གཤེགས་རྣམས་ཀྱིས།།གཉིས་སུ་མེད་པའི་ཡེ་ཤེས།
ཀྱི།།བདུད་རྩིའི་ཆུ་རྒྱུན་དམ་པ་འདིས།།དེ་རིང་འདི་ལ་དབང་བསྐུར་བྱིན།།ཨོཾ་བཛྲི་བྷ་ཝ་ཨ་བྷི་ཥེཉྩ་ཧཱུཾ།ཞེས་བདུད་རྩིའི་ཆུས་སྤྱི་བོ་ནས་དབང་བསྐུར་བས་ལུས་ཐམས་ཅད་གང་།དྲི་མ་ཐམས་ཅད་དག།དབང
ཞི་ཐོབ།ཆུའི་ལྷག་མ་ཡར་ལུད་པ་ལས།རྡོ་རྗེ་རྩེ་ལྔ་པ་རེ་རེས་དབུ་བརྒྱན་པར་གྱུར།དེ་ནས།ཨོཾ་ཀཱ་ལ་རཱུ་བ་ས་པཱ་རི་ཝཱ་ར་ཨ་དྷི་པྲ་ཏཱིརྨྨ་ཧཱུཾ་སྭཱ་ཧཱ།དེ་བཞིན་དུ་པུཥྤེ་ནས་ཤཔྟའི་བར་གྱིས་མཆོད།ནང་མཆོད་ཀྱང་འབུལ།
འཇམ་དཔལ་བཀའ་ཉན་མས་བསྟོད།དེ་ནས།གཙོ་བོའི་ཐུགས་ཀར་ཉི་གདན་ལ་ཧཱུཾ་དང་འཁོར་རྣམས་ཀྱི་ཐུགས་ཀར་ཡཾ་གྱི་མཐར་བཟླས་བྱའི་སྔགས་ཀྱིས་བསྐོར་བ་ལས་འོད་ཟེར་འཕྲོས་པས་གནོད་བྱེད་དགྲ་བགེགས

ཐམས་ཅད་ཚར་བཅད།ཕྱི་ནང་གི་བར་དུ་གཅོད་པ་ཐམས་ཅད་ཞི་བ་དང་།ཚེ་དང་བསོད་ནམས་དཔལ་དང་འབྱོར་པ་རྒྱས་པ་དང་ཁམས་གསུམ་གྱི་སྣོད་བཅུད་བདག་གི་དབང་དུ་འདུ་བ་ལ་སོགས་པའི་འཕྲིན་ལས་འགྲུབ་པར་གྱུར།
པར་བསསྦ་ལ།ཨོཾ་ཀཱ་ལ་རཱུ་པ་ཡ་མ་རཱ་ཛ་ཧཱུཾ་ཕཊ།ཅེས་ཅི་འགྲུབ་བཟླ།གཏོར་མ་བྱིན་གྱིས་བརླབས་ལ།དཔལ་མགོན་ཆོས་ཀྱི་རྒྱལ་པོ་འཁོར་དང་བཅས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་འོད་ཀྱི་སྦུ་གུ་ཅན་གྱིས་
གཏོར་མའི་བཅུད་ཐམས་ཅད་དྲངས་ཏེ་གསོལ་བར་གྱུར་པར་བསམྦ་ལ།ཧཱུྃ་ཨོཾ་ཀཱ་ལ་རཱུ་པ་ས་པཱ་རི་ཝཱ་ར་སརྦ་བི་གྷྣཱན་ཤ་ཧཱུཾ་མཱ་ར་ཡ་ཨི་དཾ་བཱ་ལིཾ་ཏ་ཁ་ཁ་ཁཱ་ཧི་ཁཱ་ཧི་ཧཱུཾ་ཕཊཾ།ཅེས་པ་ལན་བདུན་བརྗོད་དེ་གཏོར་མ་བུལ།གྱི་ནང་གི་མཆོད་པས
ཚན་ཅིང་།བསྟོད་པ་ནི།ཧཱུཾ་འཇམ་དཔལ་བཀའ་ཉན་བསྟན་བསྲུང་ནི།།དམ་ཅན་གཞན་རྗེའི་རྒྱལ་པོ་སྟེ།།ཞིལ་གཅིག་ཕྱག་གཉིས་འཇིགས་གཟུགས་ཅན།།མགོན་པོ་ཁྱོད་ལ་བདག་བསྟོད་དོ།།དམར་ལ་བརྗིད་པའི
སྤྱན་གསུམ་གྱིས།།ཁམས་གསུམ་བགེགས་ཚོགས་ཐམས་ཅད་འཇོམས།།རབ་ཏུ་ཁྲོས་པའི་མཆེ་གཙིགས་པས།།དགྲ་བགེགས་བྲལ་བའི་རྡུལ་དུ་རློག།མཐིང་ནག་ཕྱག་མཚན་སྣ་ཚོགས་བསྣམས།།སངས
རྒྱས་བསྟན་པ་རྣམ་ཀུན་བསྲུང་།།ས་འོག་ས་སྟེང་ས་བླ་ཡི།།འབྱུང་པོའི་ཚོགས་ཀྱི་འཁོར་གྱིས་བསྐོར།།ཁྱད་པར་སྡེ་བརྒྱད་ཚོགས་རྣམས་ཀུན།།དམ་ཅན་ཁྱོད་ཀྱིས་བྲན་དུ་བཀོལ།།དཔལ་ལྡན་མགོན་པོ་

༅ཁྱོད་ཀྱི་སྐུ།།རབ་བརྗིད་སྤྲུལ་པའི་ཕོ་ཉ་འཕྲོ།།བརྐྱངས་བསྐུམས་ཚུལ་གྱི་ཞབས་གཉིས་ཀྱིས།།འཇིག་རྟེན་ས་སྟེང་ཐམས་ཅད་གཡོ།།དྲག་ལ་རྔམ་པའི་བཞད་པའི་སྒྲས།།བགེགས་ཚོགས
སྦ་བཀོང་དགྲ་བོ་འཇོམས།།རྣལ་འབྱོར་དམ་ཆོས་སྒྲུབ་པ་པོའི།།བཀའ་ཉན་བསྟན་སྲུང་དཔལ་མགོན་ཏེ།།བསྟན་དགྲ་དམ་ཉམས་སྡིག་ཅན་གྱི།།སྲོག་གཅོད་གཤིན་རྗེ་ནག་པོ་ཆེ།།དཔལ་ལྡན་གཤིན་རྗེའི་གཤེད་
སྤྱན་སྔར།།ཆོས་བཞིན་བསྒྲུབ་པའི་གང་ཟག་རྣམས།།བུ་བཞིན་སྐྱོང་བར་ཁས་བླངས་པའི།།དཔལ་མགོན་དམ་ཅན་འཕྲིན་ལས་སྒྲུབས།།ཆོས་ཀྱི་རྒྱལ་པོའི་དུས་ལ་བབས།།སངས་རྒྱས་བསྟན་པ་གཉེན་པོ་སྲུངས།།
རྣལ་འབྱོར་བདག་གི་ཆོས་བསྒྲུབ་པའི།།རྐྱེན་ངན་པར་གཅོད་ཐམས་ཅད་བཟློག།ཁྱད་པར་འདི་ལྟར་བཅོལ་བ་ཡི།།འཕྲིན་ལས་མྱུར་དུ་འགྲུབ་པར་མཛོད།།ཅེས་པས་བསྟོད།འཇིགས་བྱེད་ཀྱི་དཀྱིལ་འཁོར་དུ་དབང་ཐོབ་ཅིང་དད་པ
མི་འགྱུར་བའི་སློབ་མ་གཅིག་ནས་ལྔའི་བར་གང་ཡང་རུང་བ་ཞིག་དབང་ཁང་གི་སྒོར་ལས་བུམ་གྱི་ཆུས་ཁྲུས་བྱས།ནང་དུ་འོང་ཏེ་གྲལ་ལ་འཁོད་པ་ལ་ལས་ཀྱི་རྡོ་རྗེས་མེ་ཏོག་བཀྱེ་བསྡུ་ཚང་བ་དང་།སློབ་དཔོན་གྱིས་བགེགས་གཏོར་བཏང་ནས་བསྲུང་འཁོར་བསྒོམ།བྲེལ་དུས་
གེགས་གཏོར་མ་བཏད་ཀྱང་ཆོག།དེ་ནས་མྱུར་བུ་ལ་སོགས་ཀྱི་སྐྱོན་སྤངས་ཏེ་མཚམས་སྦྱོར་གྱི་བཤད་པ་འདི་ལྟར་བྱའོ།།མ་གྱུར་སེམས་ཅན་ཐམས་ཅད་ཀྱི་དོན་དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་ཐོབ

པར་བྱ།དེའི་ཆེད་དུ་རྗེས་སུ་གནང་བ་ཟབ་མོ་ཉན་སྙམ་པའི་ཀུན་སློང་ཁྱད་པར་ཅན་གྱི་སྒོ་ནས་ཉན་པར་འཚལ།དེ་ཡང་སྙིགས་མའི་དུས་འདིར་སྙིང་ནས་ཆོས་བསྒྲུབ་པ་རྣམས་ཀྱི་བར་དུ་གཅོད་པའི་དགྲ་བགེགས་མ་རུང་བ
རྣམས་མངོན་སྤྱོད་དྲག་པོའི་འཕྲིན་ལས་ཀྱིས་ཚར་གཅོད་པ་ལ་ནུས་མཐུ་གཞན་ལས་ཆེས་ཁྱད་པར་དུ་འཕགས་པ་འཇམ་དཔལ་གཤིན་རྗེའི་གཤེད་ཀྱི་བཀའ་སྡོད་དམ་ཅན་ཆོས་ཀྱི་རྒྱལ་པོ་འདི་ནི་ཐེག་པ་ཐུན་མོང་པ་
ལྟར་ན་རྣམ་པར་གཏན་ལ་དབབ་པ་བསྡུ་བ་ལས།ཅིའི་ཕྱིར་གཤིན་རྗེ་ལ་ཆོས་ཀྱི་རྒྱལ་པོ་ཞེས་གསུངས།ཅི་སེམས་ཅན་རྣམས་ལ་གནོད་པ་ཉེ་བར་བསྒྲུབ་པའི་ཕྱིར་རམ།འོན་ཏེ་ཕན་པ་ཉེ་བར་བསྒྲུབ་པའི་ཕྱིར་ཡིན།།
གལ་ཏེ་གནོད་པ་ཉེ་བར་བསྒྲུབ་ན་ནི་དེས་ན་ཆོས་ཀྱི་རྒྱལ་པོ་ཞེས་བྱར་མི་རུང་ངོ་།།གལ་ཏེ་ཕན་པ་ཉེ་བར་བསྒྲུབ་ན་ནི་དེས་ན་ཇི་ལྟར་སེམས་ཅན་རྣམས་ལ་ཕན་འདོགས་པར་བྱེད་པ་བརྗོད་དགོས་སོ་ཞེ་ན།སྨྲས་པ་ཕན་པ་ཉེ་བར
བསྒྲུབ་པ་ཡིན་གྱི་གནོད་པ་ཉེ་བར་བསྒྲུབ་པ་ནི་མ་ཡིན་ཏེ།ཕན་པ་བསྒྲུབ་པའི་ཚུལ་ཡང་སེམས་ཅན་གང་དག་དམྱལ་བར་སྐྱེ་བ་དྲན་པ་རྣམས་ལ་གཤིན་རྗེས་རྗེས་སུ་སྟོན་པར་མི་བྱེད་ལ།དེ་ལྟར་དྲན་མི་ནུས་པ་རྣམས་ལ།
ཆོས་ཀྱི་རྒྱལ་པོས་དེ་དག་ལ་གང་འདུལ་གྱི་གཟུགས་བསྟན་ནས་ཁྱེད་རྣམས་ཀྱིས་སྔོན་རང་གིས་ལས་འདི་ལྟ་བུ་བྱས་པའི་འབྲས་བུ་འདི་འདྲ་ཉམས་སུ་མྱོང་བར་འགྱུར་རོ།།ཞེས་དྲན་པར་བྱེད་ཅིང་དེའི་མཐུས་སེམས་ཅན་དེ

རྣམས་ཀྱིས་དམྱལ་སྲུང་ལས་དབང་གིས་གྲུབ་པའི་སྤྲུལ་པ་ལྟ་བུ་རྣམས་ལ་ཁོང་ཁྲོ་སོགས་མི་བྱེད་ཅིང་།དམྱལ་བར་སྐྱེ་བའི་ལས་གསར་བ་མི་གསོག་ལ།སྔོན་གྱི་ལས་ངན་ཡང་ཟད་ནས་དམྱལ
བ་ལས་ཐར་པར་འགྱུར་བའི་ཕན་པ་བསྒྲུབ་ལ།དེའི་རྒྱུ་མཚན་གྱིས་ཆོས་ཀྱི་རྒྱལ་པོ་ཞེས་བྱ་བར་གསུངས་པས།ལེགས་ཉེས་ཚུལ་བཞིན་དུ་འབྱེད་པའི་དབང་པོ།སྡིག་པ་ཅན་གྱི་ཆད་ལས་མཁན།དགེ་བ་ཅན་གྱི
སྟངས་འཛིན་པ།ལས་རྒྱུ་འབྲས་གསལ་བྱེད་ཀྱི་མེ་ལོང་།སྐྱེ་འགྲོ་ཡོངས་ཀྱི་སྲོག་ལ་དབང་བའི་འཆི་བདག་གཤིན་རྗེའི་རྒྱལ་པོ་ཡིན་པས་རྣལ་འབྱོར་པས་གང་བཅོལ་བའི་ལས་སྤྱི་དང་ཁྱད་པར་དགྲ